ระเบียบ กระเบียบ ก.พ.ว่าด้วยทุนเล่าเรียนหลวงพ.ศ. ๒๕๐๘ ด้วยพระบาทสมเด็จพระเจ้าอยู่หัวได้ทรงมีพระราชปรารภว่าแต่เดิมมาเคยมีทุนเล่าเรียนหลวงไปศึกษาวิชา ณ ต่างประเทศ ให้แก่นักเรียนที่เรียนสำเร็จประโยคมัธยมบริบูรณ์เมื่อนักเรียนทุนเหล่านี้เรียนสำเร็จแล้วก็ได้กลับมารับราชการเป็นกำลังสำคัญในการพัฒนาประเทศชาติได้เป็นอย่างดีแต่ต่อมาการให้ทุนเล่าเรียนหลวงได้ยุติลง สมควรที่จะได้จัดเรื่องนี้ขึ้นอีก คณะรัฐมนตรีพิจารณาลงมติสนองตามพระราชปรารภให้รื้อฟื้นการให้ทุนเล่าเรียนหลวงขึ้นใหม่โดยให้ผู้สอบได้คะแนนยอดเยี่ยมในการสอบประโยคมัธยมศึกษาตอนปลายสอบแข่งขันกันเพื่อรับทุนเล่าเรียนหลวงตามระเบียบที่ ก.พ. จะได้กำหนดต่อไปและคณะรัฐมนตรีได้นำความกราบบังคมทูลทราบใต้ฝ่าละอองธุลีพระบาทแล้ว ก.พ.จึงวางระเบียบทุนเล่าเรียนหลวงไว้ ดังต่อไปนี้ข้อ ๑ระเบียบนี้เรียกว่า ระเบียบ ก.พ. ว่าด้วยทุนเล่าเรียนหลวงพ.ศ. ๒๕๐๘ข้อ ๒[๑]ให้ใช้ระเบียบนี้ตั้งแต่วันถัดจากวันประกาศในราชกิจจานุเบกษาเป็นต้นไปทุนเล่าเรียนหลวงข้อ ๓ กําหนดให้มีทุนเล่าเรียนหลวงพระราชทานแก่นักเรียนที่สอบประโยคมัธยมศึกษาตอนปลายสายสามัญของกระทรวงศึกษาธิการได้ดีเยี่ยมปีละ ๙ ทุน แบ่งเป็นแผนกดังนี้๓.๑ ผู้ที่สอบทางแผนกศิลปะ ๓ทุน๓.๒ ผู้ที่สอบทางแผนกวิทยาศาสตร์ ๓ทุน๓.๓ ผู้ที่สอบทางแผนกทั่วไป ๓ทุนถ้าปรากฏว่าในปีใดผู้มีสิทธิจะได้รับทุนเป็นผู้ที่ไม่อยู่ในมาตรฐานหรือเป็นผู้ที่ไม่เหมาะสมถึงขนาดแล้ว ก.พ. อาจพิจารณางดให้ทุนเฉพาะรายหรือทั้งหมดก็ได้ข้อ ๔ ทุนทั้งหมดนี้ให้เพื่อการศึกษาขั้นอุดมศึกษาถึงระดับปริญญาตรีมีกำหนด ๔ ปี โดยไม่มีข้อผูกพันที่จะต้องกลับมารับราชการข้อ ๕ ถ้าครบ ๔ ปีตามที่ได้รับทุนแล้ว ผู้ได้รับทุนประสงค์จะขอรับทุนต่อ โดยสังกัดกระทรวงทบวงกรมใดหรือองค์การรัฐบาลใดก็ตามการผูกพันเข้ารับราชการหรือเข้าทำงานย่อมเกิดขึ้นตามระเบียบและข้อตกลงแห่งทุนนั้นๆคุณสมบัติของผู้สมัครสอบข้อ ๖ ผู้สมัครสอบต้องเป็นผู้มีคุณสมบัติตามมาตรา๔๔ แห่งพระราชบัญญัติระเบียบข้าราชการพลเรือน พ.ศ. ๒๔๙๗ ยกเว้น (๒)ข้อ ๗ ผู้สมัครสอบต้องมีอายุนับถึงวันหมดเขตการรับสมัครไม่เกิน๑๙ ปีบริบูรณ์ข้อ ๘ ผู้สมัครสอบต้องเป็นผู้ซึ่งก่อนเข้าสอบต้องได้ผ่านการตรวจสุขภาพของคณะกรรมการแพทย์ของก.พ. แล้วข้อ ๙[๒]ผู้สมัครสอบต้องมีชื่อในประกาศของกระทรวงศึกษาธิการเรื่องรายชื่อนักเรียนผู้สอบได้คะแนนยอดเยี่ยมในการสอบประโยคมัธยมศึกษาตอนปลายสายสามัญประจำปีการศึกษาก่อนปีที่มีการจัดการสอบเพื่อรับทุนเล่าเรียนหลวงขึ้นไปเพียงรุ่นเดียวโดยต้องได้คะแนนรวมในหมวดวิชาบังคับร่วมไม่ต่ำกว่าร้อยละ ๗๐และสำหรับแผนกวิทยาศาสตร์ต้องได้คะแนนรวมไม่ต่ำกว่าร้อยละ ๘๕ ส่วนแผนกศิลปะ กับแผนกทั่วไปต้องได้คะแนนรวมไม่ต่ำกว่าร้อยละ๘๐ข้อ ๑๐ผู้สมัครสอบจะต้องไม่เป็นผู้ที่ได้เข้าสอบประโยคมัธยมศึกษาตอนปลายสายสามัญเกินกว่า ๑ ครั้งข้อ ๑๑ ผู้สมัครสอบจะต้องเป็นผู้มีศีลธรรมวัฒนธรรม และความประพฤติดี โดยมีหนังสือรับรองความประพฤติของครูใหญ่ อาจารย์ใหญ่หรือผู้อํานวยการโรงเรียนที่ต้นสังกัดแสดงด้วยสิทธิในการสอบรับทุนข้อ ๑๒ ผู้สมัครสอบมีสิทธิในการสมัครสอบรับทุนตามสาขาที่ตนเรียนดังต่อไปนี้๑๒.๑ ผู้ที่มีชื่อในประกาศทางแผนกศิลปะจะต้องสอบเพื่อรับทุนตามข้อ๓.๑๑๒.๒ ผู้ที่มีชื่อในประกาศทางแผนกวิทยาศาสตร์จะต้องสอบเพื่อรับทุนตามข้อ๓.๒๑๒.๓ ผู้ที่มีชื่อในประกาศทางแผนกทั่วไปจะต้องสอบเพื่อรับทุนตามข้อ๓.๓วิชาที่กำหนดให้เรียนข้อ ๑๓ผู้ที่ได้รับทุนเล่าเรียนหลวงจะเลือกเรียนวิชาใด ณ สถาบันอุดมศึกษาแห่งใดในประเทศไหน ก.พ. จะพิจารณาให้ความเห็นชอบโดยพิจารณาความประสงค์ คุณวุฒิและคุณลักษณะของผู้ที่ได้รับทุนการสอบข้อ ๑๔ ก.พ.เป็นผู้ดําเนินการสอบ กําหนดหลักสูตรและวิธีการสอบ ซึ่งจะประกาศเป็นคราว ๆ ไปการควบคุมดูแลข้อ ๑๕ ผู้ได้รับทุนเล่าเรียนหลวงต้องอยู่ในความดูแลของก.พ. และต้องปฏิบัติตามกฎข้อบังคับและระเบียบการของ ก.พ. โดยเคร่งครัดให้ไว้ณ วันที่ ๒ กุมภาพันธ์ พ.ศ. ๒๕๐๘จอมพลถ. กิตติขจรนายกรัฐมนตรีประธาน ก.พ.ระเบียบก.พ. ว่าด้วยทุนเล่าเรียนหลวง (ฉบับที่ ๒) พ.ศ. ๒๕๑๐[๓][๑] ราชกิจจานุเบกษาเล่ม ๘๒/ตอนที่ ๑๖/หน้า ๙๓/๒๓ กุมภาพันธ์ ๒๕๐๘[๒] ข้อ ๙แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๒) พ.ศ. ๒๕๑๐[๓] ราชกิจจานุเบกษาเล่ม ๘๔/ตอนที่ ๓๓/หน้า ๒๐๒/๑๘ เมษายน ๒๕๑๐